Illum, il-Kummissjoni adottat ir-rapport annwali tagħha dwar l-integrazzjoni tar-Rom. Il-valutazzjoni ta’ din is-sena tagħti, għall-ewwel darba, ħarsa ġenerali tal-miżuri implimentati mill-Istati Membri skont ir-Rakkomandazzjoni tal-Kunsill tal-2013, dwar miżuri ta’ integrazzjoni effettivi għar-Rom, li jobbligawhom li jiżviluppaw strateġiji Nazzjonali għall-Integrazzjoni tar-Rom li jippromwovu l-aċċess tar-Rom għall-edukazzjoni, l-impjiegi, il-kura tas-saħħa u l-akkomodazzjoni; L-Ewwel Viċi President tal-Kummissjoni Ewropea, Frans Timmermans, qal: "Ir-Rom huma parti mis-soċjetajiet tagħna, u huma parti mill-Ewropa. Dan ir-rapport sar bħala tfakkira f’waqtha biex Stati Membri juru aktar determinazzjoni politika u jimplimentaw l-impenji tagħhom li jintegraw il-komunitajiet Rom fl-Ewropa. L-Istati Membri għandhom jużaw b’mod sħiħ il-politika u l-istrumenti legali u finanzjarji rilevanti sabiex jiżguraw opportunitajiet indaqs u l-inklużjoni tar-Rom.” Il-Kummissarju għall-Ġustizzja, il-Konsumaturi u l-Ugwaljanza bejn is-Sessi, Věra Jourová qalet: "Għad hemm iktar xi jsir fl-oqsma għall-inklużjoni tar-Rom fl-oqsma kollha, mill-edukazzjoni sal-akkomodazzjoni jew impjieg. F'din l-aħħar sena kien hemm xi żvillupi pożittivi , speċjalment fil-qasam tal-edukazzjoni. Fl-istess ħin, is-segregazzjoni edukattiva għat-tfal Rom għadha qed tippersisti f'xi Stati Membri u l-Kummissjoni kellha tieħu azzjoni biex tassigura li tkun infurzata l-leġiżlazzjoni kontra d-diskriminazzjoni. Il-Kummissjoni żiedet l-isforzi tagħha biex tiżgura l-implimentazzjoni korretta tal-leġiżlazzjoni kontra d-diskriminazzjoni fir-rigward tar-Rom, fosthom fil-livell lokali, billi nediet proċeduri ta’ ksur meta l-leġiżlazzjoni, bħad-Direttiva dwar l-Ugwaljanza Razzjali ma tkunx qed tiġi infurzata kif suppost. Il-Kummissjoni qed tappoġġa l-implimentazzjoni ta’ strateġiji nazzjonali ta’ integrazzjoni tar-Rom tal-Istati Membri billi tipprovdi finanzjament permezz tal-Fondi Strutturali u tal-Investiment Ewropej (FSIE) għall-2014-2020. Ir-rapport juri li l-Istati Membri għamlu progress f’għadd ta’ oqsma, iżda għad hemm bżonn ta’ aktar sforzi: Il-Kummissjoni tappella lill-Istati Membri biex iżidu l-isforzi tagħhom biex jinfurzaw il-leġiżlazzjoni kontra d-diskriminazzjoni u tiġi eliminata s-segregazzjoni fl-edukazzjoni u fl-akkomodazzjoni biex jiġu evitati l-iżgumbramenti sfurzati. Il-Kummissjoni tħeġġeġ lill-Istati Membri biex juru aktar rieda politika u viżjoni fit-tul biex tiġi miġġielda d-diskriminazzjoni kontra l-persuni Rom. Anness Miżuri orizzontali biex tiġi miġġielda d-diskriminazzjoni Il-miżuri rakkomandati mill-Kunsill L-Istati Membri li rrapportaw li ħadu miżuri Jiġi żgurat l-infurzar effettiv u prattiku tad-Direttiva dwar l-Ugwaljanza Razzjali BE, BG, CZ, DE, FI, HR, IT, LT, SI, SK, UK Jiġu implimentati miżuri ta’ desegregazzjoni reġjonalment u lokalment ES, HR, SK Jiġi żgurat li l-evizzjonijiet sfurzati jkunu f’konformità sħiħa mad-dritt tal-UE u l-obbligi internazzjonali tad-drittijiet tal-bniedem — Jiżdied l-għarfien dwar il-benefiċċji tal-integrazzjoni tar-Rom AT, ES, LV Jiżdied l-għarfien pubbliku dwar in-natura differenti tas-soċjetajiet, tiġi ssensibilizzata l-opinjoni pubblika għall-inklużjoni tar-Rom AT, DE, ES, LV, PT, SI, SK Tiġi miġġielda r-retorika u d-diskors ta’ mibegħda kontra r-Rom AT, DE, ES, HR, SE, SK Tiġi miġġielda d-diskriminazzjoni multipla tat-tfal u n-nisa Rom AT, CZ, DE, ES, HR, HU, PT, SE, SI, SK Tiġi miġġielda l-vjolenza (domestika) kontra n-nisa u l-bniet AT, DE, EL, ES, FI, HR, HU, UK Jiġi miġġieled it-traffikar tal-bnedmin AT, BG, HR, HU, IT Jiġu miġġielda ż-żwiġijiet taħt l-età u sfurzati, u t-tallaba li jinvolvu t-tfal SI Tiġi appoġġata ċ-ċittadinanza attiva tar-Rom billi tiġi promossa l-parteċipazzjoni soċjali, ekonomika, politika u kulturali AT, BE, BG, CZ, DE, ES, FI, HR, HU, LT, LV, PT, SE, SI SK, UK Jiġu promossi t-taħriġ u l-impjiegi ta’ medjaturi kwalifikati BE, BG, CZ, ES, HR, PT, SI Jiżdied l-għarfien fost ir-Rom dwar id-drittijiet AT, DE, ES, HR Oħrajn BE, BG, FR, HU, HR, IT, LV PT, UK Aċċess għall-edukazzjoni Il-miżuri rakkomandati mill-Kunsill L-Istati Membri li rrapportaw li ħadu miżuri Tiġi eliminata s-segregazzjoni BE, BG, ES, IE, IT, RO, SI, SK Jintemm l-ispustament fi skejjel għal studenti bi bżonnijiet speċjali BG, CZ, SK Jiġi miġġieled it-tluq bikri mill-iskola AT, BE, BG, CY, DE, ES, FI, FR, HR, HU, IT, RO, SE, SK, UK Jitħeġġeġ l-aċċess u l-kwalità għall-edukazzjoni u l-kura bikrija tat-tfal AT, BG, CZ, ES, FI, HR, HU, IT, PL, RO, SK Jiġi pprovdut appoġġ individwalizzat AT, CZ, DE, ES, HR, IT, LT, LV, PL, RO, SK, UK Jiġu promossi metodi ta’ tagħlim inklużivi AT, BG, CY, CZ, DE, ES, HR, HU, LV, PT, RO, SI,SK, UK Jitħeġġeġ involviment mill-ġenituri u taħriġ tal-għalliema AT, BE, BG, CY, DE, ES, FI, IT, LV, SI, SK Jiġu promossi l-parteċipazzjoni u t-tkomplija tal-edukazzjoni sekondarja u l-edukazzjoni għolja AT, BG, CZ, DE, ES, FI, HR, HU, PL, UK Jitwessa’ l-aċċess għall-edukazzjoni li tagħti t-tieni opportunità u t-tagħlim għall-adulti UK, BG, CY, DE, ES, SI Oħrajn BE, CZ, ES, FI, DE, HR, HU, IT, LT, LV, RO, SI, SK, UK Aċċess għall-impjiegi Il-miżuri rakkomandati mill-Kunsill L-Istati Membri li rrapportaw li ħadu miżuri Jiġu appoġġati l-ewwel esperjenza ta’ xogħol, it-taħriġ vokazzjonali, it-taħriġ fil-post tax-xogħol u t-tagħlim tul il-ħajja AT, BE, BG, DE, EL, ES, FI, HR, HU, IT, LT, LV, PL, PT,SI, SK, UK Jiġu appoġġati l-impjieg indipendenti u l-intraprenditorija; AT, BE, BG, ES, HR, HU, LT, SI, SK Jingħata aċċess ugwali lis-servizzi pubbliċi tal-impjieg tradizzjonali b’appoġġ individwalizzat AT, BE, BG, DE, ES, FR, HR, HU, IT, LV, PT, SE, SI, SK Jiġu eliminati ostakoli, inkluża d-diskriminazzjoni, għad-dħul (mill-ġdid) fis-suq tax-xogħol miftuħ AT, FI, DE, ES, HR, HU, LT, SK, UK Oħrajn BE, CZ, EL, HU, LT, PT, RO, SK Aċċess għall-kura tas-saħħa Il-miżuri rakkomandati mill-Kunsill L-Istati Membri li rrapportaw li ħadu miżuri Jitneħħew l-ostakli għall-aċċess għas-sistema tal-kura tas-saħħa AT, BE, BG, CZ, DE, ES, FI, FR, HU, LT, PL,RO, SE, SI, SK, UK Jittejjeb l-aċċess għal spezzjonijiet mediċi, kura qabel u wara t-twelid, l-ippjanar tal-familja, eċċ. AT, BG, DE, ES, IT, PL, SI, SK Jiġi promoss l-aċċess għal programmi ta’ tilqim bla ħlas immirati għat-tfal, u l-aktar gruppi żvantaġġati u żoni AT, BE, BG, DE, ES, HU, PL, RO, SI, SK Jiġi promoss l-għarfien dwar is-saħħa AT, BG, CZ, DE, ES, FI, HR, HU, IT, PL, SI, SK Oħrajn BE, BG, EL, ES, FI, HR, IT, LT, PL, SK Aċċess għall-akkomodazzjoni Il-miżuri rakkomandati mill-Kunsill L-Istati Membri li rrapportaw li ħadu miżuri Tiġi eliminata s-segregazzjoni tal-ispazju u tiġi promossa d-desegregazzjoni CZ, HU, ES, IT, RO Jiġi promoss l-aċċess mhux diskriminatorju għall-akkomodazzjoni soċjali AT, BE, BG, CZ, DE, ES, FI, FR, IT, SK, UK Jiġu pprovduti żoni ta’ waqfien għar-Rom mhux sedentarji AT, BE, FR, UK Jiġi żgurat l-aċċess għall-utilitajiet pubbliċi ES, HR, RO, SI Oħrajn AT, BE, BG, CZ, ES, HR, HU, IT, LT, PL, PT, RO, SK Għal aktar informazzjoni Komunikazzjoni li tevalwa l-implimentazzjoni tal-Qafas tal-UE għall-Istrateġiji Nazzjonali għall-Integrazzjoni tar-Rom u r-Rakkomdandazzjoni tal-Kunsill dwar miżuri ta' Integrazzjoni tar-Rom effettivi fl-Istati Membri Skeda informattiva dwar ir-rapport tal-2016 Informazzjoni oħra dwar ir-Rom fl-UE Finanzjament mill-Fond Soċjali Ewropew (FSE) biex tiġi miġġielda l-marġinalizzazzjoni tar-Rom